Mary I dari England

Ratu **Mary I** (18 Februari 1516 – 17 November 1558) merupakan Ratu England dan Ireland dari Julai 1553 sehinggalah kemangkatan baginda. Ratu Mary I merupakan anakanda sulung kepada Henry VIII dari England dengan Catherine dari Aragon yang satu-satunya hidup sehingga dewasa. Adinda tirinya, Edward VI (anakanda Henry dengan Jane Seymour) mewarisi takhta daripada ayahanda mereka pada 1547. Apabila Edward gering sehingga kemangkatannya pada 1553, baginda cuba untuk menyingkirkan Mary daripada giliran perwarisan kerana perbezaan agama. Selepas mangkat, sepupu mereka disingkirkan dan ''Lady'' Jane Grey diangkat sebagai ratu. Mary mengumpulkan kuasa di Anglia Timur dan berjaya menjatuhkan Jane. Pada 1554, Mary mengahwini Philip II dari Sepanyol dan menjadi permaisuri Sepanyol Habsburg.

Sebagai pemerintah keempat yang ditabalkan dari wangsa Tudor, baginda diingati kerana membawa kembali mazhab Roman Katolik selepas pemerintahan di bawah mazhab Protestan oleh adinda tirinya. Ketika lima tahun pemerintahan Mary, baginda mengarahkan hukuman pembakaran pada kayu pancang terhadap lebih 280 pengingkar agama dan baginda mendapat gelaran sebagai **Mary Berdarah**. Pembentukan semula Roman Katolik oleh Mary ditukar semula selepas kemangkatannya pada 1558 oleh adinda perempuan tirinya, Elizabeth I (anakanda Henry dengan Anne Boleyn) pada 1558.

## Keputeraan dan kerabat diraja
Ratu Mary telah diputerakan pada 18 Februari 1516 di Istana Placentia di Greenwich, London. Baginda merupakan satu-satunya anakanda kepada Raja Henry VIII dengan permaisuri pertama baginda, Permaisuri Catherine, yang masih hidup. Ibu suri baginda telah mengalami banyak keguguran; sebelum keputeraan Ratu Mary, empat kandungan sebelum ini telah lahir mati, seorang puteri dan tiga orang putera yang berumur pendek atau lahir mati, termasuk Henry, Duke dari Cornwall, mendiang paduka kakanda Ratu Mary. Baginda telah dibaptiskan ke dalam kepercayaan Katolik di Gereja Observant Friars di Greenwich tiga hari setelah keputeraan baginda. Orang-orang tua baptis baginda termasuklah nenda saudara baginda Countess dari Devon, Lord Canselor Thomas Wolsey dan Duchess dari Norfolk. Sepupu Raja Henry VIII pernah disingkirkan, Margaret Pole, Countess dari Salisbury, menaja pengesahan Mary setelah baginda dipermandikan. Pada tahun berikutnya, Ratu Mary telah menjadi ibunda pembaptisan apabila baginda dinamakan sebagai salah satu penaja sepupu baginda Frances Brandon. Pada tahun 1520, Countess dari Salisbury telah dilantik sebagai inang Ratu Mary. Sir John Hussey, kemudian Lord Hussey, pengelola baginda dari tahun 1530, dan permaisuri baginda, Lady Anne, anakanda kepada George Grey, Earl ke-2 dari Kent, salah satu daripada penakawan Ratu Mary.

## Lampiran
### Nota

### Rujukan
* Duffy, Eamon (2009). *Fires of Faith: Catholic England Under Mary Tudor*. New Haven, CT: Yale University Press. ISBN 0-300-15216-7.
* Hoyle, R. W. (2001). *The Pilgrimage of Grace and the Politics of the 1530s*. Oxford: Oxford University Press. ISBN 0-19-925906-2.
* Loades, David M. (1989) *Mary Tudor: A Life*. Oxford: Basil Blackwell. ISBN 0-631-15453-1.
* Paget, Gerald (1977). *The Lineage & Ancestry of HRH Prince Charles, Prince of Wales*. Edinburgh & London: Charles Skilton. .
* Porter, Linda (2007) *Mary Tudor: The First Queen*. London: Little, Brown. ISBN 978-0-7499-0982-6.
* Tittler, Robert (1991). *The Reign of Mary I*. Second edition. London & New York: Longman. ISBN 0-582-06107-5.
* Waller, Maureen (2006). *Sovereign Ladies: The Six Reigning Queens of England*. New York: St. Martin's Press. ISBN 0-312-33801-5.
* Weikel, Ann (2004; online edition 2008). "Mary I (1516–1558)" in *Oxford Dictionary of National Biography* . Oxford University Press. .
* Weir, Alison (1996). *Britain's Royal Families: The Complete Genealogy*. London: Pimlico. ISBN 0-7126-7448-9.
* Whitelock, Anna (2009). *Mary Tudor: England's First Queen*. London: Bloomsbury. ISBN 978-0-7475-9018-7.

### Bacaan lanjut
* Erickson, Carolly (1978). *Bloody Mary: The Life of Mary Tudor*. Garden City, NY: Doubleday. ISBN 0-385-11663-2.
* Loades, David M. (1991). *The Reign of Mary Tudor: Politics, Government and Religion in England, 1553–58*. Second edition. London and New York: Longman. ISBN 0-582-05759-0.
* Prescott, H. F. M. (1952). *Mary Tudor: The Spanish Tudor*. Second edition. London: Eyre & Spottiswoode.
* Ridley, Jasper (2001). *Bloody Mary's Martyrs: The Story of England's Terror*. New York: Carroll & Graf. ISBN 0-7867-0854-9.
* Waldman, Milton (1972). *The Lady Mary: a biography of Mary Tudor, 1516–1558*. London: Collins. ISBN 0-00-211486-0.

## Pautan luar
* 
*